Makss Dekužī

Maksims Omērs Metjū Dekužī (; dzimis , miris ) bija franču tenisists, astoņas reizes izcīnīja čempiona titulu Francijas atklātajā tenisa čempionā vīriešu vienspēļu turnīros, vairāku olimpisko medaļu ieguvējs 1900. gada Parīzes un 1920. gada Antverpenes spēlēs, kā arī 1906. gada neoficiālajās olimpiskajās spēlēs izcīnīja trīs zelta medaļas.

Maksa tēvs ir bijis tirgotājs Parīzes tirdzniecības centrā Les Halles un viņam piederēja uzņēmums Omer Décugis et fils.

1905. gadā Makss apprecējās ar tenisisti Mariju Flamānu. Pēc Marijas nāves 1969. gadā viņš oktobrī apprecējās ar Suzannu Luīzi Duvālu.

 Karjera 
Dekužī uzvarēja Francijas čempionātā 1903., 1904., 1907., 1908., 1909., 1912., 1913. un 1914. gadā (14 reizes vīriešu dubultspēļu un septiņas reizes jaukto dubultspēļu turnīros). Pirmais pasaules karš liedza viņam iespēju aizstāvēt 1914. gadā iegūto čempiona titulu arī nākamajos gados. Dekužī bija arī četrkārtējs otrās vietas ieguvējs čempionātā, zaudējot fināla mačos 1902., 1906., 1920. un 1923. gadā. 1901. un 1902. gadā viņš izcīnīja čempiona titulus Starptautiskajā Vācijas čempionātā.

1911. un 1912. gadā viņš sasniedza arī Vimbldonas čempionāta pusfinālus; 1913. un 1914. gadā sasniedza pusfinālus Pasaules cietu kortu čempionātā (WHCC) un 1919. gadā izcīnīja čempiona titulu Pasaules slēgto kortu čempionātā (WCCC) vienspēļu turnīros. Viņš četrreiz (1912., 1913., 1914. un 1921. gadā) ieguva jaukto dubultspēļu čempiona titulu Pasaules cieto kortu čempionātā un divreiz - Pasaules slēgto kortu čempionātā (1913. un 1919. gadā).

Laikraksts The Daily Telegraph Dekužī atzina kā Pasaules Nr. 10 gan 1913., gan 1914. gadā.United States Lawn Tennis Association (1972). Official Encyclopedia of Tennis (First Edition), p. 422.

 Olimpiskās spēles 
Dekužī ir startējis divās vasaras olimpiskajās spēlēs — 1900. gadā Parīzē un 1920. gadā Antverpenē, kā arī 1906. gada neoficiālajās olimpiskajās spēlēs.

1900. gada Parīzes olimpiskajās spēlēs viņš startēja vīriešu dubultspēļu turnīrā. Tajā viņš startēja kopā ar amerikāni Bezilu de Garmendiju kā Jauktās komandas pārstāvis. Viņi šajā turnīrā izcīnīja sudraba medaļu, fināla mačā piekāpjoties britu tenisistiem Lorensam un Redžinaldam Dohertijiem.

1906. gada neoficiālajās olimpiskajās spēlēs Atēnās viņš startēja trijās tenisa disciplīnās, kurās visās izcīnīja zelta medaļas. Vienspēļu turnīrā viņš fināla mačā pārspēja savu tautieti Morisu Žermo. Dubultspēļu turnīrā viņš startēja kopā ar Morisu Žermo. Šajā turnīrā viņi fināla cīņā uzvarēja Grieķijas tenisistus Joanni Balli un Henofonu Kasdagli. Savukārt jaukto dubultspēļu turnīrā viņš startēja kopā ar savu sievu Mariju Dekužī. Viņš fināla mačā pieveica Grieķijas pāri Aspaziju Macu un Henofonu Kasdagli.

Pēc 14 gadiem, 1920. gadā, Dekužī atgriezās vasaras olimpiskajās spēlēs un startēja trijos olimpisko spēļu tenisa turnīros. Vienspēļu turnīrs bija vienīgais turnīrs, kur viņš šajās olimpiskajās spēlēs neizcīnīja medaļas, kur otrajā kārtā piekāpās DĀR tenisistam Džordžam Dodam. Vīriešu dubultspēļu turnīrā viņš startēja kopā ar Pjēru Albarānu. Viņi šajā turnīrā izcīnīja bronzas medaļu. Savukārt jaukto dubultspēļu turnīrā, kur viņš startēja kopā Suzannu Lenglēnu, viņš beidzot izcīnīja zelta medaļu, fināla mačā pieveicot Lielbritānijas tenisistus Ketlīnu Mekkeinu un Maksu Vusmenu.

 Rezultāti 
 Grand Slam fināli
 Vīriešu dubultspēles
 Turnīrs  Partneris  Pretinieki  Rezultāts 1911. gada Vimbldonas čempionāts   Andrē Gobērs   Džosua Ričijs   Entonijs Vildings  Uzvara (9–7, 5–7, 6–3, 2–6, 6–2) 1911. gada Vimbldonas čempionāts   Andrē Gobērs   Čārlzs P. Diksons   Herberts Ropers Barets  Zaudējums (6–3, 3–6, 4–6, 5–7)

 Olimpisko spēļu rezultāti
Spēles Sporta veids Disciplīna  Pirmā kārta  Otrā kārta  Ceturdaļfināls  Pusfināls  Fināls /  Mačs par bronzas medaļu Vieta Pretinieks / Rezultāts  1900 Parīze Vīriešu dubultspēles (kopā ar Bezilu de Garmendiju)        Uzvara (6–2; 6–3)      Uzvara (6–2; 6–4)      Zaudējums (1–6; 1–6; 0–6)   1906 Atēnas(neof.)  22px Teniss Vīriešu vienspēles    Uzvara (6–0; 6–0)    Uzvara (6–1; 6–0)    Uzvara (6–1; 6–0)    Uzvara (6–0; 6–0)    Uzvara (6–1; 7–9; 6–4; 6–1)  Vīriešu dubultspēles (kopā ar Morisu Žermo)        Uzvara (6–4; 6–0)      Uzvara (6–3; 6–4)      Uzvara (6–3; 9–7; 3–6; 0–6; 6–0)  Jauktās dubultspēles (kopā ar Mariju Dekužī)         Uzvara (8–6; 6–3)      Uzvara (6–3; 7–5)   1920 Antverpene Vienspēles    Uzvara (6–4; 12–10; 2–6; 6–8)    Zaudējums (2—6; 1—6; 1—6)     17/31Vīriešu dubultspēles (kopā ar Pjēru Albarānu)      Uzvara (tehniskā uzvara)      Uzvara (6–2; 3–6; 6–3; 6–4)      Uzvara (6–2; 3–6; 6–3; 6–4)      Zaudējums (6–4; 4–6; 3–6; 8–10)      Uzvara (tehniskā uzvara)  Jauktās dubultspēles (kopā ar Suzanna Lenglēnu)      Uzvara (tehniskā uzvara)      Uzvara (6–2; 6–0)      Uzvara (3–6; 6–1; 6–1)      Uzvara (6–0; 6–1)      Uzvara (6–4; 6–2)  

 Atsauces 

 Ārējās saites 
 Makss Dekužī (SOK profils) 
 Makss Dekužī (Olympedia.org) 
 Makss Dekužī (Sports Reference profils) 

Kategorija:1882. gadā dzimušie
Kategorija:1978. gadā mirušie
Kategorija:Parīzē dzimušie
Kategorija:Francijas tenisisti
Kategorija:Francijas sportisti 1900. gada vasaras olimpiskajās spēlēs
Kategorija:Francijas sportisti 1906. gada neoficiālajās olimpiskajās spēlēs
Kategorija:Francijas sportisti 1920. gada vasaras olimpiskajās spēlēs
Kategorija:Tenisisti 1900. gada vasaras olimpiskajās spēlēs
Kategorija:Tenisisti 1906. gada neoficiālajās olimpiskajās spēlēs
Kategorija:Tenisisti 1920. gada vasaras olimpiskajās spēlēs
Kategorija:1900. gada vasaras olimpisko spēļu medaļnieki
Kategorija:1906. gada neoficiālo olimpisko spēļu medaļnieki
Kategorija:1920. gada vasaras olimpisko spēļu medaļnieki
Kategorija:Olimpiskie zelta medaļnieki tenisā
Kategorija:Olimpiskie sudraba medaļnieki tenisā
Kategorija:Olimpiskie bronzas medaļnieki tenisā
Kategorija:Francijas olimpiskie zelta medaļnieki
Kategorija:Francijas olimpiskie bronzas medaļnieki
Kategorija:Jauktās komandas olimpiskie sudraba medaļnieki